ACORD DE LICENŢĂ PENTRU UTILIZATORUL FINAL

ATENŢIE: CITIŢI ACEST DOCUMENT ÎNAINTE DE A INSTALA SOFTWARE-UL CU LICENŢĂ.

Acesta este un acord de licenţă între dvs. şi Canon Inc., cu sediul la 30-2 Shimomaruko 3-chome, Ohta-ku, Tokyo 146-8501, Japonia („Canon”), cu privire la programele software, la manualele electronice sau online asociate cu acesta şi la eventualele actualizări (denumite în mod colectiv „Software”) şi/sau la textul, imaginile, grafica şi alte creaţii în format digital şi la eventualele actualizări („Date de conţinut”), care vă sunt furnizate cu acest Acord de licenţă pentru utilizatorul final (referirile la Software şi la Datele de conţinut se vor face individual sau colectiv sub numele de „Software cu licenţă”).

PRIN INSTALAREA SOFTWARE-ULUI CU LICENŢĂ SUNTEŢI DE ACORD SĂ VĂ SUPUNEŢI TERMENILOR ACESTUI ACORD.  DACĂ NU SUNTEŢI DE ACORD CU TERMENII ACESTUI ACORD, ÎNCHIDEŢI IMEDIAT PROGRAMUL DE INSTALARE.  SOFTWARE-UL CU LICENŢĂ NU SE VA INSTALA ŞI NU VEŢI AVEA NICIUN DREPT DE A-L UTILIZA.  Sunteţi de acord să utilizaţi Software-ul cu licenţă numai în conformitate cu termenii şi condiţiile stabilite mai jos.

1. Proprietate şi drepturi de autor: Toate drepturile, titlul şi interesele legate de Software-ul cu licenţă sunt deţinute de Canon sau de licenţiatorii săi.  Canon sau licenţiatorii săi vor păstra întotdeauna toate drepturile de autor şi alte drepturi de proprietate intelectuală din Software-ul cu licenţă şi din toate copiile ulterioare, indiferent de forma acestora.  Cu excepţia celor prevăzute expres în prezentul document, prin acesta nu vă sunt transmise sau garantate de Canon niciun fel de licenţe sau drepturi, exprese sau implicite, pentru oricare proprietate intelectuală a Canon sau a licenţiatorilor săi.  Nu aveţi dreptul să modificaţi, să îndepărtaţi sau să ştergeţi notele privind drepturile de autor ale Canon şi/sau ale licenţiatorilor săi din Software-ul cu licenţă, inclusiv din copiile acestuia.

2. Licenţă: Licenţa dvs.  de a utiliza Software-ul cu licenţă este neexclusivă şi netransferabilă:

(1) Vi se permite să utilizaţi Software-ul („utilizare” înseamnă stocarea, încărcarea, instalarea, executarea sau afişarea Software-ului) pe mai multe computere pentru uzul personal.  Nu aveţi dreptul să închiriaţi, să oferiţi în leasing sau sub licenţă, să împrumutaţi, să vindeţi, să cedaţi, să transmiteţi sau să transferaţi Software-ul.

(2) Vi se permite să copiaţi, să utilizaţi şi să modificaţi Datele de conţinut („utilizare” înseamnă stocarea, încărcarea, instalarea, executarea sau afişarea Datelor de conţinut) pe mai multe computere pentru uzul personal.  Nu aveţi dreptul să închiriaţi, să oferiţi în leasing sau sub licenţă, să împrumutaţi, să vindeţi, să cedaţi, să transmiteţi sau să transferaţi Datele de conţinut şi derivatele Datelor de conţinut.  De asemenea, vi se permite să imprimaţi Datele de conţinut sau derivatele Datelor de conţinut („Imprimate”) şi să utilizaţi, să fi utilizat, să copiaţi, să fi copiat şi să distribuiţi Imprimatele pentru propriile scopuri necomerciale.  Nu aveţi dreptul să utilizaţi, să fi utilizat, să copiaţi, să fi copiat sau să distribuiţi Imprimatele pentru scopuri comerciale.  Compania Canon nu va fi răspunzătoare pentru modul în care utilizaţi Datele de conţinut şi Imprimatele, nici pentru reclamaţiile sau procesele împotriva dvs.  ce survin din, sau în legătură cu utilizarea Datelor de conţinut şi a Imprimatelor, inclusiv pentru obligaţiile sau cheltuielile ce reies din toate pretenţiile, pierderile, daunele, procesele, judecăţile, costurile litigiilor şi taxele pentru avocaţi.

(3) Veţi face un număr rezonabil de copii de rezervă ale Software-ului cu licenţă pentru a-l putea utiliza în măsura permisă, cu condiţia ca toate copiile să includă nota Canon privind dreptul de autor aşa cum apare în copia originală a Software-ului cu licenţă care v-a fost furnizată.

(4) Exceptând cele prevăzute aici în mod expres, nu veţi închiria, oferi în leasing sau sub licenţă, împrumuta, vinde, ceda, transmite, transfera, copia, reproduce, modifica, adapta, combina, traduce, converti în alt limbaj de programare, efectua inginerie inversă, decompila, altera, dezasambla sau crea lucrări derivate pe baza întregului sau a unei părţi din Software-ul cu licenţă şi nici nu veţi permite terţelor persoane să procedeze astfel sau să utilizeze Software-ul cu licenţă, cu excepţia celor permise de acest Acord şi cu excepţia măsurii şi în circumstanţele permise de lege în mod expres.

3. Acceptarea transmiterii de informaţii
Acceptaţi şi sunteţi de acord în mod expres că (i) unele programe Software pot transmite integral sau parţial informaţii precum numele şi numărul imprimantei Canon pe care o utilizaţi, tipul de Software, setarea de limbă, informaţiile despre cerneală, starea imprimantei, regiunea şi tipul de sistem de operare/browser (cu condiţia ca informaţiile transmise să nu includă informaţiile dvs. personale), cu scopul de a vă furniza informaţii şi date care corespund cel mai bine mediului dvs. când accesaţi serverele Canon sau ale oricărei terţe părţi desemnate de Canon sau pentru a vă informa în legătură cu actualizările de Software sau cu alte informaţii fără a vă notifica periodic în legătură cu aceasta; şi că (ii) Canon poate analiza şi utiliza respectivele informaţii în scopul dezvoltării produsului şi îmbunătăţirii calităţii şi serviciilor sale.

4. Restricţie de export: Sunteţi de acord să nu trimiteţi şi să nu aduceţi Software-ul cu licenţă din ţara în care l-aţi obţinut iniţial în alte ţări fără autorizaţia obligatorie a guvernelor respective.  Sunteţi de acord să respectaţi toate legile, restricţiile şi regulamentele referitoare la export din fiecare ţară implicată, precum şi regulamentele administraţiei de export din SUA („EAR”), să nu exportaţi şi să nu re-exportaţi, direct sau indirect, Software-ul cu licenţă prin încălcarea acestor legi, restricţii sau regulamente sau fără toate aprobările necesare.

5. Terminare: Acest Acord intră în vigoare în momentul instalării Software-ului cu licenţă şi rămâne în vigoare până când va fi terminat.  Puteţi să terminaţi acest Acord prin distrugerea Software-ului cu licenţă şi a tuturor copiilor acestuia.  Acest Acord mai poate fi terminat şi dacă nu respectaţi termenii şi condiţiile sale.  În momentul terminării, indiferent de motiv, trebuie să distrugeţi imediat toate copiile Software-ului cu licenţă, inclusiv Software-ul cu licenţă stocat pe hard disk-urile computerelor aflate în posesia, sub autoritatea sau sub controlul dvs.  În plus, compania Canon este îndreptăţită să exercite orice drept, autoritate sau remediu contractual sau legal de care dispune.  Fără a se ţine seama de cele mai sus menţionate, secţiunile 1, 3, 5 până la 9 vor rămâne în vigoare în cazul terminării acestui acord.

6. Asistenţă şi actualizare: Canon, filialele şi firmele asociate, precum şi distribuitorii şi dealerii acestora nu sunt răspunzători pentru întreţinerea sau asistarea utilizării Software-ului cu licenţă.  Canon, filialele şi firmele asociate, precum şi distribuitorii şi dealerii acestora nu sunt obligaţi să furnizeze actualizări, corecţii sau asistenţă pentru Software-ul cu licenţă decât în cazul în care s-a convenit altfel în mod expres şi în scris între dvs. şi oricare dintre entităţile de mai sus.

7. GARANŢIE LIMITATĂ.  SOFTWARE-UL ESTE OFERIT CU LICENŢĂ „CA ATARE” FĂRĂ NICIUN FEL DE GARANŢII SAU CONDIŢII, EXPRESE SAU IMPLICITE, INCLUSIV, DAR FĂRĂ A SE LIMITA LA, GARANŢII IMPLICITE CU PRIVIRE LA VANDABILITATE, LA CALITATE ŞI/SAU LA POTRIVIREA PENTRU UN ANUMIT SCOP SAU LA NEÎNCĂLCAREA UNOR DREPTURI, TITLURI SAU INTERESE, INCLUSIV, DAR FĂRĂ LIMITARE LA, PROPRIETATEA INTELECTUALĂ.

ÎNTREGUL RISC CU PRIVIRE LA CALITATEA ŞI LA PERFORMANŢELE SOFTWARE-ULUI CU LICENŢĂ ESTE AL DVS.  ÎN CAZUL ÎN CARE SOFTWARE-UL CU LICENŢĂ SE DOVEDEŞTE A FI DEFECTUOS, DVS. (ŞI NU CANON, FILIALELE ŞI FIRMELE ASOCIATE, PRECUM ŞI DISTRIBUITORII ŞI DEALERII ACESTORA) VĂ ASUMAŢI ÎN ÎNTREGIME COSTURILE ASOCIATE CU TOATE LUCRĂRILE DE SERVICE, DE REPARAŢII SAU DE CORECTARE.

UNELE STATE SAU JURISDICŢII NU PERMIT EXCLUDEREA GARANŢIILOR SAU A CONDIŢIILOR IMPLICITE, ASTFEL ÎNCÂT ESTE POSIBIL CA EXCLUDEREA DE MAI SUS SĂ NU SE APLICE ÎN CAZUL DVS.  ACEASTĂ GARANŢIE VĂ DĂ DREPTURI LEGALE SPECIFICE ŞI ESTE POSIBIL SĂ AVEŢI ŞI ALTE DREPTURI CARE POT VARIA DE LA UN STAT LA ALTUL SAU DE LA O JURISDICŢIE LA ALTA.

CANON NU GARANTEAZĂ CĂ FUNCŢIILE CONŢINUTE ÎN SOFTWARE-UL CU LICENŢĂ VOR ÎNDEPLINI CERINŢELE DVS.  SAU CĂ OPERAREA SOFTWARE-ULUI CU LICENŢĂ VA FI NEÎNTRERUPTĂ SAU FĂRĂ ERORI.

Dacă Software-ul cu licenţă este furnizat într-un suport de memorare, precum un CD-ROM, Canon garantează suportul de memorare pe care este stocat Software-ul cu licenţă a fi fără defecte de material sau de manoperă în condiţii normale de utilizare pentru o perioadă de nouăzeci (90) de zile de la data la care l-aţi obţinut, dată ce poate fi dovedită pe baza unei chitanţe sau a altor mijloace acceptabile pentru Canon.

REMEDIILE CLIENTULUI.  Întreaga răspundere a companiei Canon şi a licenţiatorilor săi şi remediul dvs. exclusiv va consta în înlocuirea suportului de stocare ce nu îndeplineşte GARANŢIA LIMITATĂ şi care este returnat la filiala locală de vânzări a companiei Canon care îşi desfăşoară activitatea în ţara în care aţi obţinut Software-ul cu licenţă, împreună cu o copie a chitanţei sau cu un alt mijloc doveditor acceptabil pentru Canon.  GARANŢIA LIMITATĂ nu se aplică în cazul în care defectul suportului de stocare a survenit în urma unui accident, a unui abuz sau a aplicării greşite a Software-ului cu licenţă şi nu se va acorda nimănui în afară de utilizatorul iniţial al Software-ului cu licenţă.

8. NEGAREA GARANŢIILOR.  GARANŢIA LIMITATĂ DESCRISĂ MAI SUS ESTE SINGURA GARANŢIE CARE VI SE ACORDĂ ŞI ESTE FURNIZATĂ ÎN LOCUL TUTUROR GARANŢIILOR, CONDIŢIILOR, REPREZENTĂRILOR, ANGAJAMENTELOR, TERMENILOR ŞI OBLIGAŢIILOR PRESUPUSE DE STATUT, DE LEGILE COMUNE, DE UZANŢELE COMERCIALE, DE CONDUITELE DIN AFACERI SAU DIN ALTE PUNCTE DE VEDERE, TOATE ACESTEA FIIND NEGATE PRIN PREZENTUL ÎNSCRIS ÎN LIMITA MAXIMĂ PERMISĂ DE LEGE.

9. EXCLUDEREA DAUNELOR ACCIDENTALE ŞI A CELOR PE CALE DE CONSECINŢĂ ŞI LIMITAREA RĂSPUNDERII.  ÎN NICIO SITUAŢIE, NICI CANON ŞI NICI LICENŢIATORII SĂI NU VOR FI RĂSPUNZĂTORI FAŢĂ DE DVS.  PENTRU DAUNELE DIRECTE, INDIRECTE, PE CALE DE CONSECINŢĂ, ACCIDENTALE, SPECIALE SAU DE ALTĂ NATURĂ (INCLUSIV, DAR FĂRĂ A SE LIMITA LA, DAUNE PENTRU PIERDEREA PROFITULUI DIN AFACERI, ÎNTRERUPEREA ACTIVITĂŢII DE AFACERI SAU PIERDEREA DE INFORMAŢII DE AFACERI), INDIFERENT DACĂ A FOST ÎNŞTIINŢATĂ SAU NU COMPANIA CANON SAU ORICARE DINTRE LICENŢIATORII SĂI ÎN LEGĂTURĂ CU POSIBILITATEA UNOR ASTFEL DE DAUNE.  ÎNTREAGA RĂSPUNDERE A COMPANIEI CANON ŞI A ORICĂROR LICENŢIATORI AI SĂI CE REIESE DIN, SAU ÎN LEGĂTURĂ CU, ACEST ACORD PRIN CLAUZE CONTRACTUALE, PRIN PREJUDICIU (INCLUSIV, DAR FĂRĂ A SE LIMITA LA, NEGLIJENŢĂ) SAU ALTFEL SE VA LIMITA LA VALOAREA MAI MARE DINTRE SUMA PE CARE AŢI PLĂTIT-O PENTRU PRODUSUL CANON PENTRU CARE ESTE DESTINAT SOFTWARE-UL CU LICENŢĂ ŞI SUMA DE CINCI DOLARI AMERICANI (5 USD) SAU SUMA ECHIVALENTĂ ÎN MONEDA LOCALĂ RELEVANTĂ.

NIMIC DIN CADRUL ACESTUI ACORD NU VA AFECTA DREPTURILE UNUI CONSUMATOR PREVĂZUTE DE LEGE.

10. Generalităţi: Acest Acord constituie singurul acord dintre dvs. şi Canon cu privire la Software-ul cu licenţă şi înlocuieşte orice reprezentări, acorduri sau înţelegeri anterioare verbale sau scrise în legătură cu Software-ul cu licenţă.  Niciuna dintre părţi nu va avea niciun remediu în legătură cu orice declaraţie care i s-a făcut şi pe baza căreia a intrat în acest Acord (exceptând cazul în care o astfel de declaraţie s-a făcut prin mijloace frauduloase) şi singurul remediu al acelei părţi va fi pentru încălcarea contractului, conform prevederilor din acest Acord.

Dacă la un moment dat una din părţile acestui Acord este găsită de o curte de jurisdicţie competentă ca fiind în totalitate sau parţial ilegală, nevalabilă sau imposibil de pus în aplicare sub orice formă în conformitate cu legislaţia oricărei jurisdicţii, acest fapt nu va afecta şi nici nu va dăuna legalităţii, valabilităţii sau punerii în aplicare a oricărei alte prevederi din acest Acord.

Nereuşita sau întârzierea companiei Canon în exercitarea oricărui drept, autoritate sau remediu sub prevederile acestui Acord nu vor fi înţelese în nicio situaţie ca o renunţare la acel drept, autoritate sau remediu.

Nicio variaţie a acestui Acord nu va fi pusă în aplicare decât în formă scrisă şi semnată de un reprezentant autorizat de Canon.

Prevederile acestui Acord, în măsura în care se referă la filialele şi/sau la firmele asociate ale Canon, sunt aplicabile direct de către filialele şi/sau firmele asociate ale Canon.

Notă privind drepturile limitate pentru Guvernul SUA
Toate Software-urile cu licenţă furnizate către Guvernul SUA în acord cu solicitările emise la sau după 1 decembrie 1995 sunt furnizate cu drepturile şi cu restricţiile de licenţă comercială descrise în altă parte din prezentul document.  Toate Software-urile cu licenţă furnizate către Guvernul SUA în acord cu solicitările emise înainte de 1 decembrie 1995 sunt furnizate cu DREPTURI LIMITATE conform prevederilor din FAR, 48 CFR 52.227-14 (IUNIE 1987) sau din DFAR, 48 CFR 252.227-7013 (OCT 1988), după caz.
